**REFERAT** fra Rønne Byforenings Generalforsamling den 29-09-2021

**Der var mødt 19 personer.**

**Følgende var til behandling:**

*Tekst i Kursiv angiver beslutningen.*

1. Valg af dirigent

*Jonny Winther-Holbech*

1. Valg af referent

*Tom Jensen*

1. Formandens beretning:

*Formanden aflagde en fyldig beretning, Beretningen kan ses her på Hjemmesiden. Der var enkelte opklarende spørgsmål bla:*

* *Der blev spurgt ind til foreningens holdning til bopælspligt i byen. Formanden oplyste at der er tale om ca 200 tomme huse uden tilmeldte beboere.*

*-Foreningen gav udtryk for at den ikke ønsker at agere politi, ligesom vedtægterne ikke åbner mulighed for at klage over tomme huse. Foreningen er naturligvis ked af, at der er så mange huse som ikke er beboet. Formande oplyste, at der fra 2021 er et større fokus på problematikken fra Kommunens side.*

*-Der blev spurgt ind til huset i Storegade 42 med naboejendom i*

*Krystalgade, som har stået tom i ca 25 år.*

*Også her kan vi kun udtrykke vores mening om, at det ikke er godt for gadebilledet. Den private ejendomsret er ukrænkelig.*

*Kun hvis huset udgør en fare for de forbipasserende kan kommunen skride ind.*

1. Kassererens aflægger regnskab:

*Der blev aflagt regnskab for både 2019 og 2020*

*-Regnskabet for 2019 udviser en underskud på 1.593,04 kr. Dette tillægges corona-pandemien.*

*-Regnskabet for 2020 viste derimod et overskud på 7.112,88 kr. som er tilfredsstillende.*

1. Indkomne forslag – vedtægtsændring

*Bestyrelsen indstillede de nye vedtægter til godkendelse. Bestyrelsen har revideret vedtægterne med en mere tidssvarende tekst. Samtidig er der indskrevet en dagsorden for generalforsamlingen. Vedtægterne blev godkendt med en mindre rettelse. § 6 optrådte to gange, hvilket blev rettet til §6 og §7*

1. Valg til bestyrelsen

På valg:

Suzanne Ringsted (modtager genvalg)

*Genvalgt*

Esben Ørberg (modtager genvalg)

*Genvalgt*

Sven Lindahl (modtager genvalg)

*Genvalgt*

Bjarne Ilsted Bech ønsker at udtræde. Bestyrelsen foreslår Ulla Bechsgaard som ny i bestyrelsen.

* *Ulla Bechsgaard blev valgt*
* *Formanden udtrykte sin store tak til Bjarne Ilsted-Bech som et mangeårigt medlem af Bestyrelsen og som tidligere formand i 11 år.*

1. Valg af to revisorer

Jesper K. Blem og Ann Vibeke Knudsen, (modtager genvalg)

*Begge revisorer blev genvalgt.*

1. Eventuelt

*-Intet*

*Esben Ørberg fra Bestyrelsen udtrykte Bestyrelsens tak til Niels-Holger Larsen for hans formandstid på 11 år i Bestyrelsen og fremførte at Niels-Holger kunne betragtes som en hædersmand, som har lagt tusindvis af timer i en frivillig sags tjeneste, altid med en synsvinkel som tjente byens tarv og arkitektur.*

Efter generalforsamlingen afslørede Bestyrelsen at Bager Jensen i Byledsgade/Lille Madsegade er udvalgt til i år, at modtage kakkel og diplom for et pænt og godt renoveringsarbejde af ejendommen, som indeholder både bageri og bageriudsalg.

Bager Jensen kunne desværre ikke deltage ved Generalforsamlingen, men vil få overrakt kakkel og diplom snarest muligt.

Ref: tj